**Rruga nr. 1, ndërtesa nr. 2**

**Njësia bashkiake nr. 3, Kodi Postar 1000,**

**Tiranë**

**Tel: +35540000000**

**Cel: +3556000000**

**Email:** **une@email.com**

**Tiranë, më 1 janar 2014**

**KËRKESË PADI**

**Drejtuar Gjykatës së Rrethit Gjyqësor Tiranë**

**PADITËSE: Emër Mbiemër,** e bija e... dhe..., e datëlindjes..., lindur në... dhe banuese në..., madhore, me zotësi të plotë për të vepruar, përfaqësuar nga Avokat..., i Dhomës së Avokatisë Tiranë, me Nr. Liçence..., me prokurë të posaçme nr...Rep, rr...Kol, datë..., para Noter...

**I PADITUR: Emër1 Mbiemër1,** i biri i... dhe..., i datëlindjes..., lindur në... dhe banues në..., madhor, me zotësi të plotë për të vepruar.

**OBJEKTI:** Shpallja e pavlefshmërisë së martesës së lidhur mes paditëses dhe të paditurit.

**BAZA LIGJORE:** Nenet 36 dhe 45 të Kodit të Familjes.

I nderuar Z. Kryetar,

Me paditësin jam njohur në vitin 2011, gjatë pushimeve verore. Unë jetoj në Gjermani që prej 10 vjetësh dhe cdo verë vij në Shqipëri për të kaluar pushimet verore. Vëllai im e njeh prej kohësh të paditurin dhe shumë herë ata kishin diskutuar për planet e të paditurit për t’u zhvendosur në një vend të Evropës Perëndimore. Pasi kishin dështuar disa tentativa të tij në këtë drejtim, i padituri diskuton me vëllain tim për mundësinë e martësës me mua, në mënyrë që të siguronte dokumentacion e nevojshëm për qëndrim në Gjermani. Unë rashë dakord me këtë plan dhe, më datë 1.2.2012 lidha martesë me të paditurin. Në atë kohë unë isha e fejuar me Emër2 Mbiemër2, i cili ishte në dijeni të këtij plani dhe ra dakord gjithashtu.

Menjëherë pas lidhjes së martesës, i padituri erdhi në Gjermani, por ne nuk jetonim bashkë. Une bashkëjetoja me të fejuarin tim. Ai bëri aplikimet e nevojshme për të marrë lejen e qëndrimit dhe unë takohesha me të vetëm për aq sa ishte e nevojshme për ta ndihmuar në këto aplikime. Unë nuk e di se ku banonte dhe me cfarë merrej i padituri gjatë kësaj kohe.

Aplikimet e tij nuk ishin të suksesshme dhe ai nuk i mori dokumentat e kërkuara. Si pasojë, më 3.9.2013, ai u deportua për në Shqipëri. Në këtë kohë, unë i kërkova që të zgjidhnim martesën, pasi plani i tij kishte dështuar dhe unë ndërkohë po bëja plane për t’u martuar me të fejuarin tim. I padituri nuk pranoi, pasi kishte kontaktuar një avokat, i cili kishte marrë përsipër ta përfaqësonte në një proces gjyqësor për të kundërshtuar deportimin.

Megjithëse do të dëshiroja ta ndihmoja të paditurin, martesa mes nesh duhet të shpallet e pavlefshme dhe të konsiderohet si e paqenë. Unë duhet të vazhdoj jetën time dhe të mos jem më e lidhur pas kësaj martese që nuk ekziston.

Neni 36 i Kodit të Familjes parashikon:

*“Martesa e lidhur nga bashkëshortët pa pasur qëllim për jetë të përbashkët si burrë e grua është e pavlefshme”.*

Sic e kam theksuar më lart, qëllimi i martesës mes mejë dhe të padituri ishte sigurimi i dokumentacionit për qëndrimin e tij në Evropën Perëndimore. Ne asnjëherë nuk patëm qëllim jetesën e përbashkët dhe asnjeherë nuk kemi banuar në të njëtën banesë e, aq më pak, të bashkëjetonim si burrë e grua. Në të vërtetë, gjatë gjithë kësaj kohe unë kam bashkëjetuar si burrë e grua me të fejuarin tim. Për këtë qëllim, ju drejtohem me këtë kërkesë për shpalljen e pavlefshmërisë së martesës dhe marrjen e mbiemrit të vajzërisë, të cilin e kisha ndryshuar me rastin e kësaj martese.

Bashkëlidhur kërkesë-padisë ndodhen këto prova shkresore:

* Certifikata e martesës,
* Kopje të kartave të identitetit;
* Foto dhe regjistrime nga festa e fejesës më datë 10.11.2011, pra para lidhjes së martesës;
* Foto nga pushimet me të fejuarin dhe familjet respektive.

Gjatë gjykimit do të paraqes shpjegime më të hollësishme, si edhe dëshmitë e të fejuarit tim, familjarëve dhe miqve tanë.

Për sa më sipër, ju kërkoj ta merrni në shqyrtim këtë kërkesë-padi dhe të vendosni sipas objektit të saj.

Me respekt

**Emër Mbiemër**